Anton Vedaa

Anton Vedaa (født 1917, død 1989) var en norsk motstandsmann som gjorde tjeneste i Kompani Linge. Han er kjent for sin innsats under andre verdenskrig, da han ble dekorert med Krigskorset, Norges fremste utmerkelse.

Under okkupasjonen gikk Vedaa inn i motstandskampen. Han ble med i Kompani Linge og fikk oppdrag i det okkuperte Norge. Vedaa deltok i Operasjon Carhampton.Gjems-Onstad, Erik (red.): Krigskorset og St. Olavsmedaljen med ekegren, Oslo: Grøndahl Dreyer, 1995, s. 152-153. Han kom deretter til Sverige og vendte i januar 1944 tilbake til Norge for å delta i Operasjon Throstle.Lindman, Knut og Erling Ree-Pedersen (red.): Motstandskamp og dagligliv i Mossedistriktet 1940-1945, Moss: Hjemmefrontens venner, 1999 , s. 210f. Operasjonen hadde som mål å bygge opp Milorgs distrikt D11 i Østfold. Han deltok i planleggingen av vellykkede sabotasjeaksjoner mot Rygge flyplass og et drivstofflager for undervannsbåter ved Son. Aksjonen mot drivstofflageret ble av britene betraktet som et spesielt viktig militært resultat. På grunn av tuberkulose avsluttet Vedaa sitt arbeid i Østfold og ble sendt til Sverige, der han ble innlagt på sykehus.Lindman og Ree-Pedersen (red.), s. 211.

I statsråd 8. februar 1946 ble fenrik Vedaa hedret med Krigskorset med sverd «for å ha ytet Norges Forsvar fremrakende tjenester under utførelse av hemmelig militære oppdrag.» Vedaa var tidligere dekorert med Krigsmedaljen for innsats i Operasjon Carhampton.

 Referanser 

Kategori:Medlemmer av Kompani Linge
Kategori:Norske motstandsfolk under andre verdenskrig
Kategori:Krigskorset
Kategori:Krigsmedaljen
Kategori:Fødsler i 1917
Kategori:Dødsfall i 1989